Salariu de peste 4.000 de lei în România
Salariu de peste 4.000 de lei în România. Unele companii din România pun la bătaie locuri de muncă bine plătite. Unele chiar își ajută angajații cu traininguri de specialitate, iar odată cu experiența dobândită cresc și salariile.
Potrivit platformei Salario, venitul unui dispecer și al unui vopsitor este, în medie, de 4.000 de lei lunar. Comparatorul de salarii al eJobs mai arată că un crupier primește un venit lunar de 4.200 de lei.
Raluca Dumitra, șefa de marketing a eJobs România, a menționat că angajatorii caută activ candidați pentru astfel de roluri, oferindu-le diverse posibilități de avansare în carieră și traininguri specializate. Ea a adăugat că odată cu acumularea expertizei în domeniu, salariile cresc semnificativ.
"Angajatorii caută activ candidați pentru astfel de roluri, punându-le la dispoziție diverse posibilități de avansare în carieră, dar și traininguri de specialitate. Odată cu acumularea expertizei în domeniu și salariile cresc semnificativ", spune Raluca Dumitra, șefa de marketing a eJobs România, cea mai mare platformă de recrutare de forță de muncă din România.
Dispecerii primesc și bonusuri
Raluca Dumitra explică că dispecerii sunt în topul căutărilor multor angajatori. Ea menționează că la salariile acestora se mai adaugă diverse sporuri pentru turele de noapte sau pentru munca în zilele de weekend.
Totuși, pentru a prelua un astfel de rol, candidații trebuie să dețină bune abilități de comunicare și să fie la curent cu legislația în vigoare.
"Dispecerii se află în topul căutărilor multor angajatori. La salariile acestora se mai adaugă și diverse sporuri pentru turele de noapte sau pentru munca în zilele de weekend. Totuși, pentru a prelua un astfel de rol, candidații trebuie să dețină bune abilități de comunicare, dar și să fie la curent cu legislația în vigoare", explică aceasta.
Aceasta punctează că în domeniul vopsitorilor auto, unii angajatori solicită absolvirea unor cursuri de calificare cu diplomă de vopsitor auto.
Alți angajatori din acest domeniu se bazează pe experiența anterioară a candidaților.
Pe platforma eJobs.ro sunt listate aproximativ 25.000 de oportunități de angajare în România.
Funcționarea comparatorului de salarii se bazează pe informațiile furnizate de utilizatorii săi. Până în acest moment, mai mult de 750.000 de specialiști și-au raportat veniturile.
Salarii de 8.000 de euro în România
Există și locuri de muncă plătite mult mai bine, însă și aici este nevoie de angajați specializați. Pe lângă domeniul resurselor umane, se mai caută forță de muncă specializată și în domeniul inteligenței artificiale.
Companiile vor să concureze din punct de vedere salarial cu cele din străinătate, singura problemă este că nimeni nu vine la interviu. Inteligența artificială este un domeniu nou, iar tinerii nu au de la cine să învețe.